stanford-oval/wikipedia huggingface dataset:
Avast Antivirus
הערות שוליים

↑  פרסי !avast, מתוך אתר הבית של התוכנה
↑  עומר כביר ורפאל קאהאן, Avast רוכשת את המתחרה AVG תמורה 1.3 מיליארד דולר, באתר כלכליסט, 7 ביולי 2016
↑  סקינים ל-!avast‏ 4.8, מתוך אתר הבית של התוכנה
| --- | --- |
בקרת זהויות :  NKC: ph314872 
חלונית אזהרה של !avast מוקפצת (גרסה 4.8)
2011 ברוסיה

| 0 | 1 | 2 | 3 |
| --- | --- | --- | --- |
| «««  2010   2009  2008 |  דגל רוסיה | 2011  ברוסיה |  »»»  2012   2013   2014 |
כל ערכי השנים ברוסיה • אירועים בולטים בעולם ב-2011 פורטל רוסיה • לוח שנה של שנת 2011
2011 ברוסיה הייתה השנה ה-20 להקמת המדינה לאחר פירוק ברית המועצות.
הנהגה

נשיא רוסיה - דמיטרי מדבדב
ראש הממשלה - ולדימיר פוטין
אירועים בולטים

פרק זה לוקה בחסר. אנא תרמו לוויקיפדיה ו.
1 בינואר – ארבעה בני אדם נהרגו ו-40 נפצעו לאחר שמטוס נוסעים של חברת קולאביה מתפוצץ בסורגוט שבמזרח רוסיה.
14 בינואר – בבית הקפה בעיר חסביורט, צ'צ'ניה, התפוצץ רכב תופת שהביא למותם של 3 אזרחים, וכחמישה פצועים.
24 בינואר – פיגוע ההתאבדות בנמל התעופה דומודדובו - מחבל מתאבד התפוצץ באגף הנוסעים הנכנסים בנמל התעופה דומודדובו במוסקבה וגרם למותם של 36 אנשים ולפציעתם של מעל ל-180 אנשים.
14 בפברואר – בכפר גובדן, בדאגסטן, דרום רוסיה, פיצוץ כפול הביא למות שני שוטרים ו-27 פצועים. 2 המחבלים שהניחו את המטענים חוסלו.
18 בפברואר – באזור הרי האלברוס, בקברדינו-בלקריה, מחבלים ירו לעבר אוטובוס תיירים; 3 תיירים נהרגו.
28 בפברואר – רוסאטום, תאגיד האנרגיה האטומית הממלכתי של רוסיה, מציין כי השקת תחנת הכוח הגרעינית בבושהר נדחתה בשל נזק שנגרם למשאבות הקירור של הכור הגרעיני.
1 במרץ – הוקמה משטרת הפדרציה הרוסית עם פירוק המיליציה, שהייתה משטרת ברית המועצות ומשטרת רוסיה עד פברואר 2011.
27 במרץ – בוטל שעון החורף ברוסיה בהוראת צו של דמיטרי מדבדב.
מאי - ראש ממשלת רוסיה ולדימיר פוטין ייסד באופן רשמי את התנועה העל מפלגתית החזית העממית הכל-רוסית כחזית עממית מפלגתית שתאפשר לתומכי מפלגת רוסיה המאוחדת שאינם רשמית חברי המפלגה להתאגד ולהצביע בעד המפלגה בבחירות הפרלמנטריות ברוסיה בדצמבר 2011.
20 ביוני – טיסה 9605 של רוסאייר: מטוס טופולב Tu-134 של חברת התעופה רוסאייר בטיסת 9605 ממוסקבה לפטרוזבודסק, התרסק ועלה בלהבות על כביש מהיר, כשביצע נחיתת אונס שנדרשה עקב תנאי מזג אוויר קשים. 47 מתוך 52 הנוסעים ואנשי הצוות במטוס נהרגו בהתרסקות.
10 ביולי – ספינת תענוגות "בולגריה" שוקעת בנהר הוולגה בקרבת הכפר סיקייבו שבמרכז רוסיה. 122 מתוך 208 הנוסעים ואנשי הצוות שעל סיפון האוניה טבעו באסון בעוד ש-80 חולצו בחיים.
30 באוגוסט – שני פיצוצים בגרוזני, צ'צ'ניה הביאו למות תשעה אנשים, שמונה מהם שוטרים ול-22 פצועים.
7 בספטמבר – טיסה RA-42434 של יאקובלב סרוויס: מטוס מדגם Yak-42 התרסק מיד לאחר שהמריא מנמל התעופה טונושנה בעיר ירוסלאבל, כ-240 קילומטר צפונית מזרחית למוסקבה. בהתרסקות המטוס נספו 44 בני אדם בהם כל הצוות המקצועי וכמעט כל השחקנים של קבוצת ההוקי לוקומוטיב ירוסלבל (למעט אחד שלא עלה על המטוס).
22 בספטמבר – פיצוץ בבניין דירות בדאגסטן הביא למות שוטר ופציעתם של 44 שוטרים ו-16 אזרחים.
29 בספטמבר – בפיצוץ מכונית תופת בדאגסטן נהרגו 9 שוטרים ו-8 אזרחים נוספים. הפיגוע היה ניסיון להתנקש בראש מחוז גרגביל בדאגסטן, מגומד מגומדוב.
4 בדצמבר – הבחירות הפרלמנטריות ברוסיה 2011
5 בדצמבר – תחילת ההפגנות ההמוניות ברחבי רוסיה נגד זיוף הבחירות הפרלמנטריות. ההפגנות נמשכו עד 6 במאי 2012.
ספינת התענוגות "בולגריה" טובעת. 122 בני אדם מתו באסון.
נשיא רוסיה דמיטרי מדבדב באתר ההתרסקות של טיסה RA-42434 של יאקובלב סרוויס
נפטרו

(קטגוריה:רוסים שנפטרו ב-2011)
4 במרץ - מיכאיל פטרוביץ' סימונוב, מעצב מטוסים רוסי הנודע בעיקר כמעצב הראשי של הסוחוי Su-27 (נולד ב-1929)
13 במרץ - ויטלי וולף, מבקר תיאטרון ומארח טלוויזיה רוסי (נולד ב-1930)
14 במרץ - אדוארד גושצ'ין, ספורטאי רוסי (נולד ב-1940)
21 במרץ - ניקולאי אנדריאנוב, מתעמל סובייטי (נולד ב-1952)
26 במרץ - אלכסנדר באריקין, זמר, כותב שירים, מלחין ומדבב סובייטי ורוסי (נולד ב-1952)
30 במרץ - לודמילה גורצ'נקו, שחקנית זמרת ובדרנית מרוסיה (נולדה ב-1935)
27 באפריל - איגור קון, פסיכולוג, פילוסוף וסקסולוג רוסי (נולד ב-1928)
27 באפריל - ולדימיר קראיינב, פסנתרן רוסי (נולד ב-1944)
2 במאי - אלכסנדר לזארב, שחקן רוסי (נולד ב-1938)
2 במאי - ליאוניד אבלקין, כלכלן רוסי (נולד ב-1930)
18 ביוני - ילנה בונר, פעילת זכויות אדם רוסיה (נולדה ב-1923)
2 באוגוסט - אנדריי קאפיטסה, פסנתרן רוסי (נולד ב-1943)
3 באוגוסט - ניקולאי פטרוב ארנולדוביץ', גאוגרף וחוקר רוסי. גילה את אגם ווסטוק (נולד ב-1931)
31 באוגוסט - ואלרי רוז'דסטבנסקי, קוסמונאוט סובייטי (נולד ב-1939)
29 בספטמבר - טטיאנה ליאוזנובה, במאית קולנוע רוסיה (נולדה ב-1924)
25 בנובמבר - וסילי אלכסייב, מרים משקולות סובייטי (נולד ב-1942)
24 בדצמבר - ויטלי צשקובסקי, שחמטאי רוסי בדרגת רב אמן (נולד ב-1944)
Aven

Aven (נגזר מהשם "אוונטין" - אחת משבע גבעות רומא) או PDCD12 (ראשי תיבות באנגלית של Programmed cell death 12) הוא גן המקודד לחלבון ממברנלי תוך-תאי מעכב אפופטוזה, אשר לו תפקיד גם בבקרה של מחזור התא ובתיקון נזקי דנ"א. חלבון זה שמור אצל יונקים, ומצוי ברקמות רבות בגוף אך בעיקר בלב, בכליות, בשרירי שלד, בכבד, בלבלב ובאשכים.
אצל בני אדם הגן נמצא בכרומוזום 15. הוא מורכב מ-6 אקסונים באורך כ-70 עד כ-500 זוגות בסיסים, ומ-5 אינטרונים שגודלם יכול להגיע מ-100 ועד לכמה אלפי זוגות בסיסים. קיימים 3 וריאציות של תעתיקים, כאשר רק אחד מהם מוביל לתרגום וליצירה של חלבון פונקציונלי.
תפקיד

עד כה ידוע כי ל-Aven פעילות אנטי-אפופטוטית וכן פעילות הקשורה לתיקון נזקי דנ"א.
החלבון Aven נתגלה לראשונה בשנת 2000 כחלבון היוצר אינטראקציה עם החלבון האנטי-אפופטוטי Bcl-xL;בהמשך נמצא כי Aven מייצב אותו ומסייע בפעילותו למניעת התרחשות האפופטוזה. עוד נמצא כי Aven יכול להיקשר גם לדומיין CARD של החלבון הפרו-אפופטוטי Apaf1, אשר לו תפקיד חיוני בהפעלת המסלול הפנימי של האפופטוזה, ולעכב את פעילותו. ‏Aven עובר עיבוד פרוטיאוליטי על ידי הפרוטאז הליזוזומלי קטפסין D, באופן שהוא עובר ביקוע ב-2 אתרים של שיירי ליזין - L144 ו-L196, כך שנוצר איזופורם קצר יותר (ΔN-Aven); תהליך זה דרוש לפעילותו האנטי-אפופטוטית של Aven.
בנוסף לפעילותו האנטי-אפופטוטית, נמצא ב-2008 כי Aven יכול להיקשר גם לקינאז ATM, אחד משחקני המפתח הקשורים לתיקון נזקי דנ"א. אנזים זה מזרחן מספר חלבונים המשפעלים את מערכת בקרת מחזור התא ומובילים לעצירת מחזור התא ומשם לתיקון נזקי הדנ"א או לאפופטוזה. ביטוי יתר של Aven באורגניזם המודל קסנופוס, השרה עצירה של מחזור התא בשלבים G2/M, שברובה היא תלוית-ATM. בנוסף, חוסר ב-Aven פגם בפעילות של נקודות בקרה תלויות-ATM במחזור התא. לאחר ש-Aven נקשר לדומיין הקינאז של ATM, הוא מזורחן ב-2 אתרים של שיירי סרין: S135 ו-S308, וזרחון זה ככל הנראה מגדיל את השפעתו של Aven על ATM. ל-Aven יש רצף סיגנל יציאה מהגרעין (NES), ותחת תנאים פיזיולוגיים תקינים הוא יוצא מגרעין התא לציטוזול בעזרת אקספורטין 1 או CRM1.
מנגנון פעולתו של Aven טרם הובן באופן מלא.
חשיבות קלינית

ב-2003 פורסמו לראשונה דיווחים לפיהם קיים ביטוי ביתר של Aven ברמת ה-mRNA בקרב חולי לוקמיה חריפה (אקוטית) מ-2 הסוגים: הן לוקמיה מיאלואידית חריפה (AML) הנפוצה יותר בקרב מבוגרים, והן לוקמיה לימפוציטית חריפה (ALL) הנפוצה יותר בקרב ילדים. ב-2013 הוכיחה קבוצת חוקרים מגרמניה כי ביטוי ביתר של Aven תורם לעלייה בממאירות בנאופלזיות המטופויטיות (שקשורות בהיווצרות תאי דם) בחולי לוקמיה אקוטית. החוקרים השתמשו, בין היתר, בעכבר טרנסגני עם ביטוי ביתר של Aven בתאי T, ותוצאות הניסוי המחקר הראו כי קיים שיתוף פעולה אונקוגני של Aven עם הגן מדכא הסרטן p53 מוטנט שנפגע מאובדן הטרוזיגוטיות. בנוסף, הפחתת הביטוי של Aven באמצעות שימוש ב-shRNA גרמה לירידה משמעותית בצמיחת הגידול בקרב חולי AML ו-T-ALL.
הערות שוליים

1 2 3  GRCh38: Ensembl גרסה 89: ENSG00000169857 - Ensembl, מאי 2017
1 2 3  GRCm38: Ensembl גרסה 89: ENSMUSG00000003604 - Ensembl, מאי 2017
↑  "Human PubMed Reference:".
↑  "Mouse PubMed Reference:".
1 2 3  Chau, B. Nelson, et al. "Aven, a novel inhibitor of caspase activation, binds Bcl-xL and Apaf-1." Molecular cell 6.1 (2000): 31-40.
↑  Kutuk, Ozgur, et al. "Aven blocks DNA damage-induced apoptosis by stabilising Bcl-xL." European journal of cancer 46.13 (2010): 2494-2505.
↑  Melzer, I. M., et al. "The Apaf-1-binding protein Aven is cleaved by Cathepsin D to unleash its anti-apoptotic potential." Cell death and differentiation 19.9 (2012): 1435.
↑  Guo, Jessie Yanxiang, et al. "Aven-dependent activation of ATM following DNA damage." Current Biology 18.13 (2008): 933-942.
↑  Esmaili, Armond M., et al. "Regulation of the ATM-activator protein Aven by CRM1-dependent nuclear export." Cell Cycle 9.19 (2010): 3913-3920.
↑  Paydas, S., et al. "Survivin and aven: two distinct antiapoptotic signals in acute leukemias." Annals of Oncology 14.7 (2003): 1045-1050.
↑  Eissmann, M., et al. "Overexpression of the anti-apoptotic protein AVEN contributes to increased malignancy in hematopoietic neoplasms." Oncogene 32.20 (2013): 2586.
תרבות פופולרית

המונח תרבות פופולרית כולל שלל פעילויות תרבותיות ואמנותיות בחברה המודרנית, כגון קולנוע, טלוויזיה, מוזיקה פופולרית, מסעות פרסום, עיתונות, אופנה, ספרות פופולרית וספורט תחרותי ועוד. התרבות הפופולרית מתייחסת לפעילויות אלה ואחרות כפי שהן מתבטאות באירועים ובמוצרים, אך גם בייצוגיהם באמצעי התקשורת השונים. למעשה אפשר לומר שהתרבות הפופולרית כוללת את רוב המוצרים והאמנויות של התרבות העכשווית, מלבד מה שמכונה "התרבויות העיליות" או "אמנות יפה". מונח זה החל לשמש חוקרים בתחום לימודי התרבות במהלך העשורים האחרונים של המאה ה-20 כדי לציין את כלל התכנים והצורות התרבותיות שהתפתחו במאות ה-19 וה-20 בתחומי המדיה והתעשיות התרבותיות.
ניתן לייחס את תחילת היווצרותה של התרבות הפופולרית במשמעותה הנוכחית לשינוי התרבותי העמוק שהתרחש בקרב המעמדות השכירים והעירוניים בארצות המערב עם הופעתם של מוצרים וטכנולוגיות של התעשיות התרבותיות בסוף המאה ה-19 וראשית המאה ה-20. שינוי זה הצמיח שתי הגדרות שהיו מקובלות למונח תרבות פופולרית - הראשונה מזהה את הפופולרי עם מסחריות ותפוצה רחבה, והשנייה מכלילה בתרבות פופולרית את הפעילויות התרבותיות שה"עם" עושה, בהנגדה לפעילויות תרבותיות של האליטות - התרבות הגבוהה. גישה אחרת רואה את היחס בין התרבות הפופולרית לתרבות הגבוהה כתהליך מתמיד שבו צורות תרבותיות מסוימות מקבלות העדפה ותמיכה מצד המערכת הארגונית והמוסדית, בעוד צורות אחרות מודרות ומונמכות. אולם מדובר בתהליך דינמי היוצר זרימה ותנועה של תכנים בין שתי הקטגוריות כתוצאה מיחסי כוח משתנים.
הולה הופ - טרנד אופנתי רווח בשנות השישים, שהפך אופנתי שוב בעשור הראשון של המאה ה-21
בחברות מודרניות ופוסט-מודרניות תרבות פופולרית מושפעת משמעותית מתעשיות שמפיצות חומר תרבותי, למשל תעשיות הקולנוע, הטלוויזיה והפרסום, וכן תעשיית החדשות. אבל אי אפשר לתאר תרבות פופולרית פשוט כצירוף סך התעשיות האלה; נכון יותר להגדיר אותה כתוצאה של אינטראקציה מתמשכת בין התעשיות הנ"ל ובין בני האדם בחברה שצורכים בה את המוצרים שלהן.
מאפיינים

תרבות פופולרית משתנה כל הזמן והיא ייחודית למקום ולזמן מסוים. היא יוצרת זרמים ומערבולות, במובן שקבוצה קטנה של אנשים תגלה עניין רב בתחום שהתרבות הפופולרית השלטת (ה"מיינסטרים") מודעת אליו רק חלקית.
מרכיבי תרבות פופולרית נוטים בדרך-כלל לפנות לקשת רחבה של אנשים בציבור; רק לעיתים רחוקות הם אזוטריים. יש הטוענים שפריטים הפונים לקהל רחב שולטים בתרבות פופולרית מכיוון שחברות למטרות רווח, שמייצרות מוצרי תרבות פופולרית ומוכרות אותם, שואפות להגדיל את הרווחים למקסימום על ידי הבלטת מוצרים כאלה.
יש אומרים שתרבות פופולרית נוטה להיות שטחית. פריטי תרבות שדורשים ניסיון נרחב, הכשרה או מחשבה על-מנת שיעריכו אותם, לרוב לא הופכים לפריטי תרבות פופולרית. על אף מה שמשדר המוניות ועממיות, תרבות פופולרית לעיתים קרובות נמצאת בקצה המוביל של התרבות - היא מאומצת על ידי מביני דבר או דמויות מובילות בתרבות, ורק אחר כך על ידי כל המשתרכים מאחור מהמיינסטרים.
משמעות התרבות הפופולריות על פי גישות תאורטיות שונות > תרבות פופולרית כתרבות ההמון

דווייט מקדונלד (אנ') רואה בתרבות הפופולרית מרחב תוכן בעל ערך נמוך, אשר בגלל תפוצתו הרבה מהווה איום על האמנות העילית ועל הישגיה. הוא העדיף את המונח תרבות ההמון על פני תרבות פופולרית, כדי להבחין אותה מיצירות מתחום האמנות הגבוהה שיכולות גם הן להיות בעלות תפוצה רחבה. מקדונלד מקשר את תרבות ההמון לשינוי במבנה החברתי בחברות המתועשות של העולם המודרני. מאפייניה של תרבות ההמון על פי מקדונלד הם וולגריות, קיטש, הומוגניות וסטנדרטיזציה, אל מול העידון, המקוריות, הגיוון והיצירתיות של האמנות הגבוהה.
גישתו זו של מקדונלד מאפיינת את תקופתו, אולם תהליכי הערעור על המוסכמות והצמיחה של תופעות תרבותיות חדשות שבאו לידי ביטוי בולט במהלך שנות ה-60 של המאה ה-20 בעיקר בארצות הברית, אך גם במערב אירופה החלישו עמדות שמרניות אלו. בשלב זה המונח תרבות פופולרית החליף את המונח תרבות ההמון, כדי להתרחק מהקונוטציה השלילית שנלוותה אל תכניו ואל ההשפעות החברתיות והתרבותיות שיוחסו להם בתודעה הציבורית ובעולם המחקר, וכדי לשמור על נייטרליות שתאפשר חקירה שאינה משוחדת של התחום. עם זאת, הוסיפו העמדות האליטיסטיות להתקיים, הן במחקר והן בדעת הקהל.
יש הרבה מן המשותף בין גישתו של מקדונלד לגישתם של מקס הורקהיימר ותיאודור אדורנו כפי שמבוטאת במאמרם משנת 1947 "תעשיית תרבות: נאורות כהונאת המונים".
משמעות התרבות הפופולריות על פי גישות תאורטיות שונות > תרבות פופולרית כאמנות

לעומת הגישה השמרנית הרואה את תוכני התרבות הפופולרית כנחותים, ריצ'רד שוסטרמן(אנ') מייצג את הגישה לפיה כל תכונותיה של האמנות ה"אמיתית" מתקיימות גם בתרבות הפופולרית, וקורא לבחינה מחודשת של עמדות תאורטיות וציבוריות ביחס אליה. ואמנם בעשורים האחרונים של המאה ה-20 חלקים רבים של התרבות הפופולרית זכו ללגיטימציה ולהכרה, הן מבחינה אמנותית והן כמושא למחקר.
משמעות התרבות הפופולריות על פי גישות תאורטיות שונות > תרבות פופולרית כתרבות צריכה

על פי גישת תרבות הצריכה, החיים בחברה המודרנית נעשו מזוהים עם אורח חיים המבוסס על התחדשות תמידית, בהבטחה שזו הדרך לאיכות חיים טובה יותר. התרבות הפופולרית מספקת תכנים, דימויים ומשמעויות המניעים את קיומה של תרבות הצריכה - בפרסום, בסרטי קולנוע ותוכניות טלוויזיה, בדיווחים על חיי ידוענים ועוד.
תחומי מחקר

העיסוק המחקרי בתכניה השונים של התרבות הפופולרית נעשה מתוך נקודות מבט וגישות תאורטיות שונות ובאמצעות שיטות מחקר שונות. לדוגמה:
חקירת השאלה מדוע תוצרי התרבות הפופולרית נתפסים כנחותים ביחס לאמנויות היפות.
משמעותם האידאולוגית והחברתית של תוצרי התרבות הפופולרית מנקודת מבט מרקסיסטית.
ניתוחי תוכן סמיוטיים של תוצרים תרבותיים.
חקירת המסגרות הארגוניות והמוסדיות שבהן התרבות הפופולרית מתקיימת.
דפוסי הצריכה של התרבות הפופולרית ומשמעותם.
הקשר בין התרבות הפופולרית לתנועות חברתיות ופוליטיות.
תרבות פופולרית ותהליכי גלובליזציה.
ראו גם

חמש עשרה דקות של תהילה
אייקון פופ
מיינסטרים
לקריאה נוספת

ג'ון פיסק, "מדונה" [1989] בתוך: ליבס, ת' וטלמון, מ' (עורכות) תקשורת כתרבות: טלוויזיה כסביבה של תרבות היום יום. מקראה. כרך ב', תל אביב: האוניברסיטה הפתוחה, 2003, 209-223.
אווה אילוז, "'אותו תחום אפלולי של הפנים': אופרה וינפרי והמראה של המלט" [1998] בתוך: ליבס, ת' וטלמון, מ' (עורכות) תקשורת כתרבות: טלוויזיה כסביבה של תרבות היום יום. מקראה. כרך א', תל אביב, האוניברסיטה הפתוחה, 2003, 197-218.
עוזי אלידע, העולם בצהוב- לידת עיתונות ההמון הארץ-ישראלית (מ'הצבי' ל'האור' 1884-1914), הוצאת אוניברסיטת תל אביב, 2015.
בורדייה, פייר. 2005 [1984]. "המטפורמוזה של הטעם", עמ' 155-164; "אופנה עילית ותרבות עילית", עמ' 183–192, בתוך: שאלות בסוציולוגיה. רסלינג, תל אביב.
רגב, מוטי. 1997. "רהוט או עילג: מיומנות ארגונית ובולטות תרבותית בתעשיית המוזיקה בישראל", תיאוריה וביקורת, 10: 115-132.
רגב מוטי. 2003. "יחודיות תרבותית וקישוריות במודרניות המאוחרת: המקרה של מוזיקה פופולרית". תיאוריה וביקורת 23: 115-140.
הערות שוליים

1 2 3 4  דפנה הירש ומוטי רגב, תרבות פופולרית - מדריך למידה, האוניברסיטה הפתוחה, 2012
↑  Hall, Stuart. 1981. "Notes on Deconstructing 'The Popular'", pp. 227-240, in: Raphael, Samuel (ed.), People's History and Socialist Theory. Routledge, London.
↑  Macdonald, Dwight. 1957. "A Theory of Mass Culture", pp. 59-73, in: B. Rosenberg and D.M. wHITE (eds.), Mass Culture: The Popular Arts in America. New York: The Free Press
↑  לדוגמה: בלום, אלן. 1990 [1987]. דלדולה של הרוח באמריקה. תל אביב: הוצאת עם עובד.
↑  אדורנו, ת"ו והורקהיימר, מ' [1947] 1993: "תעשיית תרבות: נאורות כהונאת המונים", בתוך: ת"ו אדורנו ומ' הורקהיימר, אסכולת פרנקפורט: מבחר, תל אביב: ספרית פועלים, עמ' 198-158.
↑  Shusterman, Richard. 1992. "Form and Funk: The Aesthetic Challenge of Popular Art", pp. 290-297, in: Pragmatist Aesthetics: Living Beauty, Rethinking Art. Blackwell, Cambridge, MA.
↑  Featherstone, Mike. 2007[1991]. "Theories of Consumer Culture", pp. 13-28, in: Consumer Culture and Postmodernism. Sage, London.
| --- | --- |
בקרת זהויות :  NLI: 987007565606605171  BnF: cb133185416 (data)  LCCN: sh85104904  LNB: 000062369  NARA: 10674892  NDL: 001252323 
fanzines - "מגזיני מעריצים" משנות ה-70
תרבות פרימונט

תחום ההתפשטות של תרבות פרימונט על רקע קווי הגבול של המדינות של ימינו
"בקתת מוקי" טיפוסית השוכנת בנקיק בצוק
תרבות פרימונט (באנגלית: Fremont culture) או בני פרימונט (Fremont people) הייתה תרבות חומרית פרה-קולומביאנית במערב ארצות הברית של ימינו. בני פרימונט ישבו במדינת יוטה של ימינו ובחלקים קטנים של אריזונה, נבדה, איידהו, ויומינג וקולורדו בתקופה שבין 1,550–600 שנים לפני זמננו (בערך שנת 400 לספירה ועד בערך שנת 1350). תרבות זו הייתה סמוכה לתרבות אנשי הפואבלו הקדומים ששכנו מדרום, והתקיימה פחות או יותר במקביל אליה. את הכינוי לתרבות זו טבע ב-1931 נואל מורס (Noel Morss), סטודנט לאנתרופולוגיה, על שם הנהר פרימונט ביוטה שלידו הוא גילה את האתרים הראשונים של תרבות זו. הנהר עצמו קרוי על שם חוקר הארצות והפוליטיקאי האמריקני ג'ון פרימונט.
אורח חיים ומאפייני התרבות

החוקרים חלוקים בשאלה האם תרבות פרימונט מייצגת קבוצה מגובשת יחידה, הדוברת שפה אחת, שבניה ממוצא משותף, ואורח חייהם זהה. על פי הממצאים הארכאולוגיים נקטו בני תרבות פרימונט במגוון של אסטרטגיות השגת מזון שללא ספק היו שונות ממקום למקום ומתקופה לתקופה. הם תרו אחר מקורות מזון מהבר, אבל גם גידלו לפחות שלושה זנים של תירס. עדויות לכך מצויות בערימות הפסולת במרבית אתרי הכפרים ומחנות הקבע שכללו מקבצים של עצמות, בעיקר של איילים וארנבות, שרוסקו, בושלו ואז הושלכו, קלחי תירס חרוכים כשהגרגירים שלהם הוסרו, ושרידים של צמחי בר אכילים. בין זני התירס שגידלו בני פרימונט היה "פרימונט דנט" (Fremont dent) המצטיין בעמידות לבצורת, כפור, וטמפרטורות קיצון ומבשיל בתקופה קצרה. בני פרימונט גידלו את התירס בחקלאות בעל שהסתמכה על השיטפונות בנחלי האכזב בקיץ, אם כי קיימות גם עדויות לשימוש בהשקיה בעזרת הקמת סכרים קטנים.
בני פרימונט לא בנו פואבלו מורכבים, שלא כמו שכניהם מדרום כדוגמת אנשי הפואבלו הקדומים. הם התגוררו בבתים קטנים שלעיתים קרובות קובצו לכפר קטן. לעיתים הם עשו שימוש במערות או במחסה סלעים. על הרמות כללו כפרי בני הפרימונט מבני אחסון ומעט בתים חפורים. שכוסו במוטות ומעליהם הונח סבך צמחייה. עבור המבנים השתמשו בני פרימונט באבן לא מסותתת, שהונחה בדרך כלל ללא טיט מחבר. הם גם השתמשו בלבני חמר.
מרבית בני פרימונט חיו ביחידות קטנות של משפחה מורחבת שכללו כפרים, ובהם בין שניים לתריסר מבנים של בתים חפורים, שרק מעטים מהם היו מיושבים בפרק זמן מסוים. עם זאת, קיימים יוצאי דופן לכלל זה (סיבה חלקית מדוע בני פרימונט זכו למוניטין של עם שקשה מאוד להגדירו), כולל כפר גדול במידה יוצאת דופן בעמק פרוואן (Parowan) בדרום-מערב יוטה, הכפר הגדול שנחפר בצורה מקיפה ברכס פייב פינגר (Five Finger Ridge) בפארק המדינתי האינדיאני פרימונט (ראו בהמשך) ואחרים. כולם יוצאי דופן בכך שהתקיימו במשך זמן רב, או שהתגוררו בהם תושבים רבים, 60 או יותר בכל רגע נתון, או שניהם.
כמה היבטים משותפים של תרבותם החומרית מחזקים את ההשערה שבני תרבות זו היו בני קבוצה אתנית אחת:
קליעת סלים – בני פרימונט נהגו לקלוע סלים מענפי ערבה, יוקה, אסקלפיאס (Asclepias) וסיבים טבעיים אחרים בטכניקה המכונה "מוט אחד וחבילה" (one-rod-and-bundle basketry). סגנון קליעת סלים זה כה ייחודי לבני פרימונט עד שהוצע להשתמש בו כבסיס להגדרת תרבות פרימונט. טכניקה זו שונה בצורה ניכרת מהטכניקה של בני הפואבלו הקדמונים שחיו במקביל להם או מהטכניקות של השבטים המאוחרים יותר שישבו באותו שטח כמו היוט והשושוני.
מוקסינים - בני פרימונט נעלו מוקסינים שסגנונם ייחודי שנתפרו מקרסול של אייל או כבש גדול-קרניים. מוקסינים אלו שונים מאוד מהסנדלים הארוגים מיוקה של אנשי הפואבלו הקדומים.
סגנון אמנותי – לבני פרימונט היה סגנון אמנותי ייחודי שהתבטא בתלת־ממד בצלמיות חרס בלתי שרוף, של דמויות אנושיות שגופן טרפזי או משולש, שערן קצר וקלוע בצמות קטנות רבות והן עונדות מחרוזות לצוואר. אותו סגנון התבטא בדו־ממד באמנות סלע: בפיקטוגרפים ובפטרוגליפים. בנוסף לדמויות אנוש נהגו בני פרימונט לצייר ולפסל בעלי חיים (בעיקר כבש גדול-קרניים) וצמחים. משמעות הציורים והצלמיות אינה ידועה.
קדרות – כלי החרס של בני פרימונט היו דקים ואפורים ונעשו בשיטה של עיצוב סליל ארוך וליטוש הדפנות החיצוניים. כלי החרס לא עברו שרפה. כלי חרס אלו לא שונים בהרבה מכלי חרס שיצרו תרבויות אחרות בדרום-מערב ארצות הברית של ימינו, הן בצורה והן בתכנון. הייחודיות של כלי החרס היא בחומרים ששימשו להכנתו, ועל פיהם מסווגים החוקרים את כלי החרס של בני פרימונט לחמישה סגנונות עיקריים.
היסטוריה > מה עלה בגורלם?

מחקרים אחרונים הראו שבני פרימונט היו בין אבותיהם הקדמונים של כמה שבטי אינדיאנים של ימינו במערב ארצות הברית, אבל לאן נעלמו וכיצד הם השתלבו במסורות אחרות הן שאלות שהתשובות הנוכחיות עליהן הן בגדר ספקולציות. ייתכן שחלק מאנשי פרימונט עקרו לדרום-מרכז איידהו, בעוד שאחרים היו אולי בין האבות הקדמונים של תרבות דיסמל ריוור (Dismal River culture) המאוחרת יותר בנברסקה וקנזס. אלו שחיו קודם בדרום יוטה אולי היגרו דרומה והצטרפו לקהילות אנשי הפואבלו הקדמונים, שגם הם כבר היו במצוקה. אחרים אולי נטמעו בחבורות הציידים-לקטים דוברי השפות הנומיות שהיגרו לאזור מדרום-מערב.
אתרים

בין האתרים הבולטים של תרבות פרימונט מצויים:
הפארק המדינתי האינדיאני פרימונט (Fremont Indian State Park 38°34′39″N 112°20′06″W﻿ / ﻿38.5775°N 112.335°W﻿ / 38.5775; -112.335) בקניון ערוץ קליר קריק (Clear Creek) בדרום-מרכז יוטה כולל את אתר פרימונט הגדול ביותר ביוטה.
בערוץ ריינג' קריק (Range Creek 39°18′27″N 110°03′26″W﻿ / ﻿39.30750°N 110.05722°W﻿ / 39.30750; -110.05722) בדרום-מזרח יוטה נתגלו בתים חפורים בני למעלה מאלף שנים, פטרוגליפים וחפצי פרימונט נוספים. אתר זה נשמר היטב והחפירות הנמשכות בו עתידות, ככל הנראה, לחשוף מידע נוסף על תרבות פרימונט.
קניון ניין מייל (Nine Mile Canyon 39°46′35″N 110°30′00″W﻿ / ﻿39.776389°N 110.5°W﻿ / 39.776389; -110.5) במזרח יוטה סמוך לריינג' קריק. כולל אוסף גדול של אמנות סלע.
עמק פרוואן (Parowan Valley 37°52′30″N 112°49′16″W﻿ / ﻿37.875°N 112.821°W﻿ / 37.875; -112.821) בדרום-מערב יוטה. בעמק נתגלו שרידי של כמה כפרי פרימונט, כאשר במעבר ההרים המכונה "פער פרוואן" (Parowan Gap), כ-19 קילומטרים צפונית מערבית ליישוב פרוואן של ימינו, נתגלו פטרוגליפים של בני פרימונט שנחרתו על גושי הסלע.
מערת מנטל (Mantle's Cave 40°28′00″N 108°54′04″W﻿ / ﻿40.466667°N 108.901111°W﻿ / 40.466667; -108.901111) במונומנט הלאומי דינוזאור בצפון-מערב קולורדו. בתים חפורים, אסמים ומבנים נוספים.
אתרים נוספים נמצאים בקמר סן רפאל, הפארק הלאומי קפיטול ריף, הפארק הלאומי ציון והפארק הלאומי ארצ'ס.
ראו גם

אנסאזי
לקריאה נוספת

Traces of Fremont: Society and Rock Art in Ancient Utah (2010). Text by Steven R. Simms, photographs by Francois Gohier. ISBN 978-1-60781-011-7
Snow, Dean R. (2009). Archaeology of Native North America. Prentice Hall. pp. 269–270. ISBN 0-13-615686-X.
Snow, Dean R. (2009). Archaeology of Native North America. Prentice Hall. pp. 269–270. ISBN 0-13-615686-X.
ביאורים

↑  תחילת תקופת תרבות פרימונט מוגדרת במקורות שונים בצורה שונה, חלקם מקדימים אותה סביב שנת 500 לפני הספירה, וחלקם מאחרים אותה לשנת 600 לספירה.
↑  באנגלית pit-house, בית מקורה שחלקו חפור בקרקע
הערות שוליים

1 2 3 4  David B. Madsen, The Fremont
1 2  The Fremont Culture
↑  Fremont Corn and Horticulture
1 2 3  Ancient America: Fremont Culture
↑  Fremont Basketry
↑  Commentary on "Fremont Basketry"
1 2  Snow, Dean R. (2009). Archaeology of Native North America. Prentice Hall. pp. 269–270. ISBN 0-13-615686-X.
↑  Southwest Scenic Destinations: A Guide Book to the Best of the Best
↑  רוב פסקת ההיסטוריה מתבססת על האתר Ancient America: Fremont Culture
↑  Kloor, Keith (במרץ 2006). "Secrets of the Range Creek Ranch". Smithsonian Magazine. {{cite web}}:  (עזרה)
צלמיות חרס מתרבות פרימונט מתוך תצוגה במוזיאון הפרהיסטוריה של אוניברסיטת המדינה של יוטה מזרח (USU Eastern Prehistoric Museum)
פטרוגליפים של תרבות פרימונט בפער פרוואן
פטרוגליף של תרבות פרימונט, המונומנט הלאומי דינוזאור
פטרוגליף של תרבות פרימונט, הפארק הלאומי קפיטול ריף בדרום יוטה
שרידי כפר של תרבות פרימונט בקניון ניין מייל
Dry Bones

|  מידע קומיקס |
| --- | --- |
 יוצר:  יעקב קירשן
 סוגה:  סאטירה
 תקופת פרסום מקורית:  1973 – עדיין רץ
 ארץ מקור:  ישראל ישראל
 שפת המקור:  אנגלית
 
Dry Bones היא רצועת קומיקס שנוצרה על ידי המאייר האמריקאי-ישראלי יעקב קירשן. זהו קומיקס סאטירי אשר עוסק באירועי היום בישראל.
הקומיקס מפורסם משנת 1973 בעיתון ג'רוזלם פוסט. בדומה ליתר העיתון גם הטקסט בפינה זו הוא בשפה האנגלית. שמה של רצועת הקומיקס נלקח מחזון העצמות היבשות.
בתחילת המאה ה-21 התפרץ מחדש הסכסוך הישראלי-פלסטיני בגל פיגועי התאבדות שביצעו מחבלים פלסטינים ותגובות צבאיות של ישראל. הדבר גרם לביקורת רבה על ישראל, בעיקר בחוגי שמאל בארץ ובעולם, ולהתפרצות האנטישמיות החדשה. מאז התמקד הקומיקס בביקורת על הצביעות שבביקורת העולמית על ישראל במטרה להילחם בהסתה, בדמוניזציה ובהתמקדות חסרת-הפרופורציה בישראל.
הערות שוליים

↑  Listening to Ezekiel, באתר Dry Bones
ערך זה הוא קצרמרבנושא אמנות. אתם מוזמנים לתרום לוויקיפדיה ו.